***Rayman Legends*** er et plattformspill utviklet av Ubisoft Montpellier og gitt ut av Ubisoft. Det er det femte spillet i Rayman-serien og en direkte oppfølger til *Rayman Origins* fra 2011. Det kom ut til Microsoft Windows og spillkonsollene PlayStation 3, Wii U og Xbox 360 30. august i Europa og 3. september 2013 i Nord-Amerika. Utgaven til PlayStation Vita ble noe forsinket og kom ut 13. september 2013 i Europa. Spillet kom også ut til PlayStation 4 gjennom serien PlayStation Hits. 

Alle versjonene er tekstet på norsk unntatt Wii U og Nintendo Switch versjonene.

Handling
--------

Drømmelysningen er i trøbbel igjen. I løpet av en 100 år lang lur ble marerittene mangedoblet ‒ de spredte seg og skapte nye og enda mer grufulle monstre enn noensinne. Disse skapningene er legendariske ‒ det er drager, gigantiske padder, sjøuhyrer og til og med onde luchadorer. Men takket være hjelp fra Murfy har Rayman og Globox endelig våknet for å bekjempe disse marerittene og redde teensyene.

Spillmekanisme
--------------

*Rayman Legends* bygger på den samme spillemekanismen fra *Rayman Origins.* Opptil fire spillere kan spille samtidig på flere ulike baner. Det er også mulig å kontrollere Murfy på en rekke baner, hvor han kan manipulere omgivelsene slik at de andre figurene lettere kan komme seg frem. På Wii U og PlayStation Vita kan man kontrollere Murfy med touchskjerm, på de andre utgavene flytter han seg automatisk og man trykker på en knapp på kontrollen for å påvirke omgivelsene.

Spillet har over 120 baner, inkludert 40 oppussede baner fra *Rayman Origins*, som kan låses opp gjennom å finne lykkekuponger i spillet. I tillegg er det ulike nettbaserte daglige og ukentlige konkurranser, hvor spillere kan vinne premier dersom de slår rekordene til de andre. Et lokalt fotballspill, kalt Kung Foot, følger også med.

Poenget med spillet er å redde 700 «teensies». I hver normale bane kan man redde 10 teensies, inkludert kongen og dronningen. Teensies kan være fanget i et bur eller festet på en stokk. Kongen og dronningen kan bli reddet gjennom å finne hemmelige dører i hver bane. For å få en lykkekupong må man samle over 450 lummer på en bane. Lummer blir brukt til å låse opp nye karakterer.

Rolleliste
----------

Introsekvensen, som er den eneste delen av spillet med dialog, er dubbet på norsk. Resten av spillet er kun tekstet. 

Fortellerstemmen i introen tilhører Per Skjølsvik. 

I den engelske versjonen taler Douglas Rand. Douglas Rand står også bak vokaleffektene til alle karakterene.

Referanser
----------

1. ↑   Epic Games Store[Hentet fra Wikidata]
2. ↑   Steam[Hentet fra Wikidata]
3. ↑   Humble Store[Hentet fra Wikidata]
4. 1 2   *Steam*, 1.0.0.79, 12. september 2003, Steam-ID 242550, Wikidata Q337535,
5. ↑  Rayman Legends release date brought forward to August - Eurogamer.net
6. ↑  PlayStation Vita version of Rayman Legends delayed two weeks - Eurogamer.net

Eksterne lenker
---------------

* (en) *Rayman Legends* på Steam Rediger på Wikidata

* (en) *Rayman Legends* hos MobyGames Rediger på Wikidata

* (en) *Rayman Legends* på Metacritic Rediger på Wikidata

* (en) *Rayman Legends* på OpenCritic Rediger på Wikidata

* (en) *Rayman Legends* på OpenCritic Rediger på Wikidata

* (en) *Rayman Legends* på Internet Movie Database Rediger på Wikidata

* (en) *Rayman Legends* på Behind The Voice Actors Rediger på Wikidata

* (en) *Rayman Legends* hos Giant Bomb Rediger på Wikidata

* (en) *Rayman Legends* hos Internet Game Database Rediger på Wikidata

* (en) *Rayman Legends* hos VGMdb Rediger på Wikidata

Portal: Videospill

  

| * v
* d
* r
Rayman-spill |
| --- |
| Hovedserien | *Rayman*  **·** *Rayman 2: The Great Escape*  **·** *Rayman 3: Hoodlum Havoc*  **·** *Rayman Origins*  **·** *Rayman Legends* |
| Spin-offs | 

|  |  |
| --- | --- |
| *Raving Rabbids* | *Rayman Raving Rabbids*  **·** *Rayman Raving Rabbids 2*  **·** *Rayman Raving Rabbids: TV Party* |
| Andre | *Rayman Junior: English*  **·** *Rayman Junior: Level 1*  **·** *Rayman Junior: Level 2*  **·** *Rayman Junior: Level 3*  **·** *Rayman Brain Games*  **·** *Rayman M*  **·** *Rayman Rush*  **·** *Rayman Golf*  **·** *Rayman Bowling*  **·** *Rayman: Hoodlums’ Revenge*  **·** *Rayman Kart*  **·** *Rayman Jungle Run*  **·** *Rayman Fiesta Run*  **·** *Rayman Adventures* |

 |